Aggódás
Valamit mondanék neki,
       De nem birok;
Habár csak halkan ejtve ki:
       Nem vón'-e sok?

Óh mért van az, hogy ajakam
       Oly gyáva lőn ?
Szólnom kell, biztatom magam –
       S elhágy erőm.

Míg ifjú voltam, vallanom
       Nem volt nehéz,
De régtül fogva már dalom
       Nem oly merész!

Az érzés, hogy szivem szeret,
       Félek, hamis,
És tán, ha könnyem megered,
       Hazug az is.

Hinném, őszinte az a csepp,
       Mely ég szememben –
Pedig talán egy régi seb
       Sajogna bennem!

Versek